google/wiki40b huggingface dataset:
Škoda 06 T

Konštrukcia

06 T je obojsmerný, šesťnápravový motorový čiastočne nízkopodlažný električkový vozeň. Má päť článkov, spojené sú kĺbmi (tzv. harmonikami). Na oboch stranách sú výsuvné dvere (jedny jednokrídlové, štvoro dvojkrídlových).
Vozidlo konštrukčne aj dizajnovo vychádza z vozidla Škoda 05 T (Vektra), ktoré bolo vyrobené v počte jeden kus predovšetkým pre skúšky, v roku 2004 pri testoch v Plzni aj prepravovala cestujúcich. Krajné podvozky sú na trakčných pevných podvozkoch, stredný na klasickom nízkopodlažnom podvozku, druhý a štvrtý článok je zavesený medzi nimi. Podiel nízkej podlahy (350 mm nad temenom koľajnice) dosahuje 65 %, zvyšok podlahy je vo výške 620 mm nad temenom. Elektrická výzbroj je umiestnená na streche. Zaujímavosťou je, že vozidlo je plne klimatizované.
Električka bola skonštruovaná pre talianske mesto Cagliari na ostrove Sardínia. Atypický má preto rozchod koľají – 950 mm. Preto je 06 T vybavená špeciálnymi podvozkami pre tento rozchod. Môže ale jazdiť aj na štandardnejších rozchodoch – 1 000 mm (napr. v Bratislave) a na normálnom 1 435 mm (napr. v Košiciach a väčšine miest v Európe).

Prevádzka v zahraničí

Výroba prebieha od roku 2006. Prvé vozne by mali byť do Cagliari dodané čoskoro, celkom má byť do Cagliari dodaných 9 vozidiel. Prvé vozidlo bolo vystavené na výstave InnoTrans 2006 v Berlíne.

Prevádzka na Slovensku

Električka Škoda 06 T sa bez cestujúcich testovala od 18. októbra do 12. novembra 2006 v Bratislave, pretože rozchod koľají je podobný rozchodu v Cagliari. Počas tohto testu si získala nelichotivú prezývku "píštalka".
Vanguard 1

Vanguard 1 (po slovensky Predvoj) bola v poradí druhá americká družica, skonštruovaná v roku 1957 a vypustená 17. marca 1958. Pôvodne mala byť prvou družicou Zeme, avšak predbehol ju Sputnik 1. Mala veľkosť grapefruitu a hmotnosť 1,475 kg. Slúžila ako technologická družica.

Technické parametre družice

Bola to hliníková guľa s priemerom iba 162,5 mm, z ktorej vyčnievalo 6 antén. Na povrchu družice sa nachádzali slnečné batérie. Vnútro družice obsahovalo vysielač napájaný slnečnými článkami, chemické (ortuťové) batérie, vysielač napájaný chemickými batériami a dva termistory na sledovanie teploty družice.

Prvý štart, prvý neúspech

Prvý štart programu Vanguard s označením Vanguard TV3 bol ohlásený na 3. decembra 1957. Avšak pre nepriaznivé počasie bol štart odložený na 6. decembra. Po odpočítaní posledných sekúnd sa však raketa vzniesla do vzduchu len niekoľko metrov nad zemou a potom sa zrútila v plameňoch a oblakoch dymu. Tento neúspech sledovala celá Amerika na obrazovkách svojich televízorov a novinári dali neúspešnej družici prezývku "Kaputnik".
Na obežnú dráhu sa dostala družica Vanguard až 17. marca 1958 ako v poradí štvrtá družica na svete. Jej prístroje sa odmlčali až v roku 1965. Za svoju dlhú životnosť sa môže poďakovať práve fotovoltickým článkom.
Saint-André-de-Buèges

Poloha

Obec má rozlohu 15,26 km². Najvyšší bod je položený 940 m n. m. a najnižší bod 119 m n. m.

Obyvateľstvo

Počet obyvateľov obce je 53 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Douzens

Poloha

Obec má rozlohu 14,91 km². Najvyšší bod je položený 587 m n. m. a najnižší bod 53 m n. m.

Obyvateľstvo

Počet obyvateľov obce je 706 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kate Kellyová

Život

Kate Kelly sa narodila do rodiny mormonských konvertitov. Ona i jej rodičia boli uznávanými členmi cirkvi a držali platné chrámové odporúčania – až do doby, keď verejne podporili svoju dcéru v jej aktivitách okolo hnutia Ordain Women.
Kate Kelly vyštudovala cirkevnú univerzitu BYU a promovala ako politologička. V roku 2006 bola v mormónskom chráme spečatená so svojím manželom J. Neil Ransomom. Táto svadba bola mormónskou cirkvou po jej exkomunikácii anulovaná.

Exkomunikácia

Kate Kelly v roku 2013 začala verejne vystupovať proti "patriarchálnemu útlaku", ktorý videla v mormónskej komunite a mormónskej cirkvi. Svoje názory publikovala na feministickej stránke, ktorú založila.
V apríli 2014 zvolala Kate Kelly protest na hlavnom námestí Salt Lake City, kde sa konala pravidelná Generálna konferencia Cirkvi Ježiša Krista Svätých Posledných dní. Cieľom protestu, ktorého sa zúčastnili ženy aj muži, bolo verejne dať najavo, že mnohí členovia cirkvi zastávajú právo žien na kňažské svätenie.
23. júna 2014 bolo Kate Kelly oficiálne oznámené, že bola exkomunikovaná v neprítomnosti. Teraz je v kontakte s ďalším exkomunikovaným aktivistom Johnom Dehlinem a Kristovou komunitou.
Soucia

Poloha

Obec má rozlohu 12,37 km². Najvyšší bod je položený 884 m n. m. a najnižší bod 484 m n. m.

Obyvateľstvo

Počet obyvateľov obce je 156 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Salelles (Ardèche)

Poloha

Les Salelles má rozlohu 5,61 km². Najvyšší bod je položený 543 m n. m. a najnižší bod 152 m n. m.

Obyvateľstvo

Les Salelles má 307 obyvateľov (2009).
Graf vývoja obyvateľstva:
Zdroje: INSEE
Saléon

Poloha

Saléon má rozlohu 9,86 km². Najvyšší bod je položený 1 280 m n. m. a najnižší bod 557 m n. m.

Obyvateľstvo

Saléon má 86 obyvateľov (2009).
Graf vývoja obyvateľstva:
Zdroje: INSEE
Knola

Vymedzenie

Knola leží v západnej časti pohoria a čiastočne (vo východnej časti) ju vymedzujú údolia riek Hnilec a Železný potok. Z troch strán susedí s podcelkami Volovských vrchov, zo severu sú to Havranie vrchy, z východu Hnilecké vrchy a z juhu Zlatý stôl. Na západe vedie v údolí Slanej hranica s Revúckou vrchovinou a jej podcelkom Dobšinské predhorie.
Szécsénsky obvod

Szécsénsky obvod (maď. Szécsényi kistérség) je administratívna jednotka, obvod, v Maďarsku v Novohradskej župe. Jeho sídlom je mesto Szécsény.
Pieria (územie)

Pieria (gr. Πιερία – Pieria) je prímorský grécky región a administratívne krajská jednotka v južnej Makedónií. Kraj má bohatú históriu, nachádza sa tu hora Olymp. Pieria hraničí zo severu s macedónskym krajom Imathia a z juhu s Tésaliou. Hlavné mesto je Katerini.

Dejiny

Kraj Pieria bol spočiatku obývaný tráckym kmeňom Pierov, no neskôr sa tu usadili grécki Macedónci a kraj sa tak stal súčasťou Starovekého Grécka. Macedónci tu postavili mesto Dión (od Dias=Zeus). Najdôležitejšie mesto tu však bola Pydna, ktorú v 7 stor. založili a osídlili Eubójčania. Gréci z Eubóje tu založili aj mesto Methoné. V 5 stor. však tieto mestá ovládli Macedónci. Pieria bol pre Grékov bájny kraj, lebo podľa bájí, práve tu na hore Olymp mali sídlo grécki bohovia. Pydna sa stala dôležitým mestom Macedónie. V 2 stor. pred Kr. kraj ovládli Rimania, po Rímsko-macedónsych vojnách. Postupne sa tu začína šíriť kresťanstvo, no pohanské náboženstvo tu pretrvalo až do 4 stor. Kraj Pieria nehral významnú úlohu ani počas Rímskeho, ani počas Východorímskeho (Byzantského) obdobia. Slovanská okupácia Grécka v 6. – 9. stor. sa Piérie dotkla len okrajovo, Gréci tu žili kontinuálne a od 7 stor. patrila Pieria do gréckej časti Macedónie, sever bol osídlený Slovanmi. Od 15 stor. tu vládnu Turci. Pieria sa stala súčasťou Grécka až v roku 1913, kedy Macedóniu oslobodil grécky premiér Venizelos. Kraj bol modernizovaný a bol dôležitou poľnohospodárskou časťou Grécka. Po roku 1923, po Grécko-tureckej výmene obyvateľstva sem prišli mnohé grécke rodiny z Anatólie. Gréci z Efezu založili mesto Nea Efesos a Pontskí Gréci z Trapezuntu založili mesto Nea Trapezunta. Kompletná elektrifikácia prebehla až v 60. rokoch. Následne sa mnoho obyvateľov Pierie presťahovalo do neďalekého Solúna.

Dnes

V kraji Pieria dnes žije približne 135 000 obyvateľov. Kraj je dôležitý z hľadiska cestovného ruchu, nachádzajú sa tu početné starogrécke pamiatky. Je to aj zóna, kde sa dajú robiť turistiky pri hore Olymp. Nachádza sa tu aj dovolenková zóna Olympská riviéra v Katerini. Najdôležitejšie mestá sú Katerini, Aiginio, Dio (starogrécky Dión), Elafina, Kolindros, Litochoro, Methoni a Pydna.
Stalaktit

Stalaktit je visiaci kvapeľ, strechulec, visiak. V prevažnej väčšine prípadov vznikajú krasovými javmi. Tvorí ich hlavne hornina tvorená z kalcitu, tzv sinter. Spojením stalaktitu so stalagmitom vzniká stalagnát.
Gaudium et Spes

Gaudium et Spes, dekrét „o Cirkvi v súčasnom svete“, je dokument, ktorý vznikol počas Druhého vatikánskeho koncilu. Zaoberá sa témami ako povolanie a poslanie človeka, dôstojnosť ľudskej osoby, ako aj otázkami politického života a mieru medzi národmi. Prijatý bol v pomere 2 307 proti 75 hlasom biskupov. Vyhlásený bol pápežom Pavlom VI. 7. decembra 1965.
Robbie Coltrane

Filmové roly

Stvárnil hlavnú postavu dôvtipného policajného psychológa Eddieho „Fitza“ Fitzgeralda v populárnom televíznom seriáli Cracker. Seriál získal v rokoch 1996 a 1997 cenu BAFTA ako najlepší seriál, cenu Kráľovskej televíznej spoločnosti za najlepšiu drámu; cenu US Cable Ace za najlepší film a seriál a cenu 1993 Broadcasting Press Guilds za najlepší seriál. Coltrane bol za „Fitza“ ocenený cenou BAFTA za najlepší herecký mužský výkon v rokoch 1994, 1995 a 1996. V roku 1993 získal cenu Broadcasting Press Guilds a cenu Silver Nymph za najlepší herecký výkon v roku 1994 na Monte Carlo Television Festival. V roku 1994 bol ocenený kráľovskou televíznou spoločnosťou za najlepší mužský výkon a cenou FIPA a Cable Ace za najlepší herecký výkon.
Touvre

Poloha

Obec má rozlohu 9,06 km². Najvyšší bod je položený 161 m n. m. a najnižší bod 42 m n. m.

Obyvateľstvo

Počet obyvateľov obce je 1 118 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-des-Baisants

Poloha

Obec má rozlohu 13,37 km². Najvyšší bod je položený 217 m n. m. a najnižší bod 50 m n. m.

Obyvateľstvo

Počet obyvateľov obce je 1 218 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anaxagoras z Klazomen

Anaxagorova filozofia

Anaxagorova filozofia bola pokusom o prekonanie učenia eleatskej školy o jedinom nemennom bytí. Anaxagoras pokladal mnohotvárnosť a premenlivosť sveta, o ktorej nás informujú zmysly, za základný fakt a pokúsil sa ho vysvetliť. Súhlasil s Parmenidom v tom, že v skutočnosti niet vzniku a zániku, ale len miešanie a rozlučovanie.
Prírodné dianie, vznik a zánik vysvetľoval spájaním a rozdeľovaním nepatrných, nemenných, donekonečna deliteľných, kvalitatívne rozrôznených čiastočiek, ktoré nazýval „semená“ vecí (gr. spermata, neskôr sa vžil Aristotelov názov homoiomereiai). Každá jednotlivina obsahuje všetky druhy semien, rozdielnosť vecí je daná prevahou semien určitej kvality. Semenám je vlastná vnútorná tendencia spájať sa so semenami rovnakého druhu. Do pohybu uvádza tieto semená vonkajšia usporiadavajúca sila – rozum (nús), ktorý Anaxagoras charakterizoval ako najjemnejšiu látku. Rozum je vo vzťahu k pasívnym čiastočkám (látke) nielen hybným, ale aj vládnucím princípom.
Osud podľa neho neexistuje. Človek je na svete, aby rozpoznal jeho poriadok, čo je základom slobody.
Je po ňom pomenovaný kráter na Mesiaci.
Pepingen

Obyvateľstvo

Obec má približne 4 390 obyvateľov (2010).
Tardes

Poloha

Obec má rozlohu 21,4 km². Najvyšší bod je položený 514 m n. m. a najnižší bod 358 m n. m.

Obyvateľstvo

Počet obyvateľov obce je 143 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fuera Fondo

História

Kapela bola založená v roku 2006 členmi Boris, Tomáš, Dalibor, Dodis, Marek a Vinco (trúbka – spev, klávesy – spev, gitara – spev, bicie, basa, akordeón). Tvorba bola od začiatku výrazne ovplyvnená žánrami ska-punk, punk, rock, gypsy and balkan music, ale aj metal či hard-rock. Hlavne však kapelami ako Ska-p, Mano Chao, Gogol Bordello, Babylon Circus, Polemic, Sex Pistols a pod. Asi po roku a pol sa kapela rozšírila o ďalšieho člena Dana (alt sax). 22. marca 2008 kapela odohrala prvý koncert v meste Vrbové, dnes už v legendárnej „Kruhovke“.

Prvý album

Prvý album kapely sa volá, ako aj jej nosný singel, Kráčajúc svetom, ktorý vychádza v roku 2010. Album bol pokrstený na celoslovenskom spoločnom turné po športových halách s kapelami Horkýže Slíže a Konflikt, Kukom a Jurym. Na turné bol natočený prvý klip k piesni „Pozerám“, ktorý zaznamenáva prvý koncert z turné v PKO. V lete toho roku kapela natáča prvý hraný klip k singlu „Kráčajúc svetom“. Na jar 2011 nasleduje spolupráca s kapelou Ska2tonics a vzniká singel s názvom „Podarí“, ku ktorému sa natáča tiež klip v skúšobni kapely.

Nové spolupráce

V roku 2012 kapela vypúšťa nový singel s názvom „Slnko“ a s prichádzajúcim letom osloví k spolupráci speváčku Sisu Feherovú k nahratiu coveru piesne „You’re wondering now“ ako pamiatku zosnulej Amy Winehouse spolu s klipom. V roku 2013 sa dejú nové zmeny v zostave, keď do kapely pribúda nový člen v podobe Danky, na tenor saxofón. Následne z kapely odchádza kvôli vyťaženiu Dalibor a kapela hľadá nového gitaristu. Po náročnom koncertnom lete sa skupina opäť v omladnutej zostave formuje a zhromažďuje materiál na nový album s názvom Žúrový kráľ, s ktorým vychádza klip k piesni „Srdce dobre vie že…“.

Vlastné turné

K albumu kapela v roku 2014 vyráža na dve turné, na jar a na jeseň toho roku, s názvom Žúrový kráľ tour a Krič s nami tour. Po tomto turné z kapely odchádza Marek a nový gitarista Mišo a začiatkom roka 2015 ich nahrádzajú Kubo na basu a Lukáš na gitaru a spev. Fuera Fondo maká v skúšobni takmer celé leto, z čoho vzniká nový materiál. Ako prvý vychádza singel spolu s klipom k piesni „Mier s tebou“, ktorý bol natáčaný na prelome rokov 2015 a 2016 v štúdiu LVGNC.

10 rokov kapely

Fuera Fondo v roku 2016 oslavuje svoje desiate výročie existencie a pracuje na nových veciach. Začiatkom roka 2017 oslavuje na výročnom koncerte doma v NMnV v klube „Za rampami“ a ihneď po koncerte strávi týždeň v štúdiu One Love, kde točí 4 nové single. Ako prvý je dokončený singel s názvom „Neočakávam“, ktorý sa natoľko ujal, že sa dostal aj do rotácií letných hitov najväčšieho slovenského rádia Expres.
Kapela ho dokonca zahrala aj naživo priamo v štúdiu rádia.
Montrieux-en-Sologne

Poloha

Obec má rozlohu 34,11 km². Najvyšší bod je položený 118 m n. m. a najnižší bod 80 m n. m.

Obyvateľstvo

Počet obyvateľov obce je 643 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lamer

Lamer alebo lama, používa sa aj výraz noobie alebo noob (z angl. "newbie" - nováčik). V počítačovom slangu sa tento výraz používa na označenie neskúsených alebo začínajúcich používateľov. Výraz lamer alebo jeho kratší variant lama sú odvodené od anglického slovesa to lame - krívať. Často sa používa skôr v urážlivom, hanlivom kontexte, nezaraďuje sa však medzi ostré vulgarizmy. V tomto zmysle je jemnejší anglický výraz noobie, na Slovensku sa však používa zriedkavejšie.
Výraz lamer sa medzi príslušníkmi kyberkultúry považuje aj za opozitum k výrazu haker. Lamer na rozdiel od hakera vôbec nepozná mechanizmy toho, čo používa a stará sa výlučne o to, aby dokázal využiť základné funkcie. Mnohokrát nemá žiadnu predstavu o tom, ako systém funguje. Stručne by sa jeho postoj dal vyjadriť výrokom: "Je mi jedno, ako to funguje, hlavne, že to funguje!"
Saint-Sulpice (Ain)

Polohopis

Saint-Sulpice má rozlohu 5,26 km². Najvyšší bod je položený 217 m n. m. a najnižší bod 193 m n. m.

Obyvateľstvo

Saint-Sulpice má 139 obyvateľov (2009).
Graf vývoja obyvateľstva:
Zdroje: INSEE
Arthémonay

Poloha

Obec má rozlohu 5,7 km². Najvyšší bod je položený 437 m n. m. a najnižší bod 274 m n. m.

Obyvateľstvo

Počet obyvateľov obce je 544 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rákoš (hrad)

Dejiny

Hrad pochádza z poslednej tretiny 13. storočia. Výstavbu hradu realizoval Detrik z rodu Ákošovcov, ktorý nadväzoval na politiku Bela IV., ktorý po mongolskom vpád do Uhorska podporoval výstavbu hradov. Hrad sa v písomných prameňoch objavuje po prvý raz v roku 1318. V listine z roku 1367 sa však spomína len miesto hradu, pravdepodobne bol dlhšie nevyužívaný. V poslednej tretine 14. storočia došlo k jeho obnoveniu, majiteľmi boli Bubekovci. V roku 1470 bol daný ako záloh Zápoľskovcom, v druhej tretine 16. storočia ho získali Bubekovci späť. V dokumentoch z rokoch 1558 a 1567 sa hrad spomína ako opustený, viac obnovený nebol.
Zachované mená kastelánov: 1461 Tomáš zo Skerešova, 1523 Ján z Tornale.
K hradnému panstvu patrili obce: Sirk, Rákoš, Turčok, Nandraž, Kameňany, Držkovce, Licince, Leváre.

Opis hradu

Hrad dômyselne využíval prírodnú dispozíciu, keď skalné lavice tvorili obranný prvok alebo priamo steny objektov hradu. Lichobežníkový palác tvoril najvyššie miesto hradu. Na jeho severnej strane bola priekopa. Na južnú stranu paláca nadväzovalo nádvorie. Vstup do hradu bol z východnej strany. Hrad nemal studňu (kvôli skalnému podložiu), ako zdroj vody slúžila do sklady vytesaná cisterna.
Amforiskos

Amforiskos (starogr. αμφορισκος – amforiskos) je typ starogréckej keramickej nádoby.
Amforiskos (malá amfora, zdrobnenina slova amfora) bola malá až stredná nádoba pripomínajúca amforu (dvojuchá s plynulou krivkou tela), v ktorej sa uchovával parfumovaný olej alebo masť (na rozdiel od amfory, do ktorej sa okrem tekutín dávali aj sypké látky). Informácie o jeho využití nám poskytujú najmä zobrazenia z atických stél a maľby na vázach, z ktorých je zrejmé, že ho používali hlavne ženy podobne ako alabastron (v kozmetike, olej po kúpaní).
Lupé

Poloha

Obec má rozlohu 1,47 km². Najvyšší bod je položený 382 m n. m. a najnižší bod 263 m n. m.

Obyvateľstvo

Počet obyvateľov obce je 312 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cressi-Sub

Poloha

Kancelárie a výrobné závody spoločnosti Cressi zostávajú v meste Janov v Taliansku, kde bola spoločnosť založená v roku 1946. Táto poloha na severnom pobreží Stredozemného mora je významná pre historický úspech a súčasné aktivity spoločnosti. Historicky región je rodiskom moderného potápania. Poloha firmy v bezprostrednej blízkosti Stredozemného mora jej umožnila dodržiavať silnú tradíciu navrhovania produktov, ktoré zahŕňa aj testovanie v reálnych podmienkach.
Arcizac-Adour

Poloha

Obec má rozlohu 5,1 km². Najvyšší bod je položený 522 m n. m. a najnižší bod 385 m n. m.

Obyvateľstvo

Počet obyvateľov obce je 512 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Foy-la-Grande (obec)

Poloha

Obec má rozlohu 0,51 km². Najvyšší bod je položený 20 m n. m. a najnižší bod 7 m n. m.

Obyvateľstvo

Počet obyvateľov obce je 2 400 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vzdušnina

Vzdušnina je spoločný názov pre plyny a pary. Spoločnou vlastnosťou vzdušnín je tekutosť, a značná stlačiteľnosť aj tepelná rozťažnosť.
Drahovce

Polohopis

Obec leží na hlavnej štátnej ceste medzi Trnavou a Piešťanmi, v južnej časti Považského výbežku Podunajskej roviny na nive Váhu. Počtom obyvateľov sú najväčšou obcou Piešťanského okresu. Podstatná časť chotára je rozložená na úrodných hnedozemiach.

Vodné toky

Kataster obce sa nachádza v povodí najdlhšej slovenskej rieky Váh.

Vodné plochy

Drahovce sú v okolí známe juhovýchodne sa nachádzajúcimi jazerami, ktoré vznikli pri ťažbe štrkopieskov. V lete ich veľa ľudí využíva na príjemné schladenie sa vo vode a v ostatnom období sú využívané hlavne na športový lov rýb. Pri Drahovciach je asi 12 takýchto jazier. Medzi najznámejšie patria jazero Važina a jazero Baková. 
V severovýchodnej časti Drahovce zasahujú do katastra vodnej nádrže Sĺňava.

Erb obce

Obec má svoj erb, ktorý schválilo obecné zastupiteľstvo dňa 22. apríla 1997. Je umiestnený na obecnom úrade, na začiatku, a na konci obce. Zobrazené sú na ňom tri klince, pripomínajúce ukrižovaného Ježiša Krista a patria k tzv. arma Christi, sú aj symbolom Rádu jezuitov, ktorí pôsobili v obci. Pri skrížení nôh sa použil len jeden klinec a dva na ruky. Slnko a dva klasy symbolizujú slnečný kraj, a úrodnú pôdu.

Hudba

V obci pôsobí od roku 1913 krojovaná dychová kapela Drahovčanka a Kasio.
Od roku 2008 tu začala pôsobiť nová chlapčenská skupina O106.

Pamiatky

Zaujímavou pamiatkou je zvonica, ktorú postavili Drahovčania v strede historického jadra obce v roku 1770. Vekom jej drevená konštrukcia natoľko schátrala, že ju bolo treba po druhej svetovej vojne odstrániť. Historický zvon bol uschovaný na miestnej fare v uhlí ešte počas vojny, aby bol uchránený pred použitím na nábojnice. Zvonica stála pred domom Holíkovcov.  Pán Holík, ktorý už dlhšie v Drahovciach nebýval, sa zaprisahal že zvonicu] postaví znova. Z chotára poznášal vhodné agátové drevo. Po jednom celom lete práce v roku 1994 ručne vytesanú zvonicu] znovu postavil na pôvodné miesto na Dedinskej ulici.

Šport

Od roku 1977 sa každoročne v obci poriadajú bežecké preteky Drahovská Desiatka.
Taktiež tu funguje futbalový oddiel dospelých, ako aj dorastu a žiakov. Futbalové zápasy sa konajú na miestnom futbalovom štadióne.

Doprava

Popri obci prechádza hlavná železničná trať Bratislava – Žilina, železničná zastávka Drahovce je obsluhovaná osobnými vlakmi. Obec má priame autobusové spojenie s okolitými mestami - Piešťany, Trnava, Leopoldov, Hlohovec, Nitra.

Školstvo

V obci sa nachádza základná škola, materská škola, školský klub (školská družina) a materské centrum Lienkovo.
Ingolsheim

Poloha

Obec má rozlohu 4,46 km². Najvyšší bod je položený 205 m n. m. a najnižší bod 146 m n. m.

Obyvateľstvo

Počet obyvateľov obce je 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Checkpoint Charlie

Checkpoint Charlie bol hraničný priechod v Berlíne, patril k najznámejším priechodom rozdeleného Berlína. Checkpoint Charlie sa nachádzal na križovatke ulíc Friedrichstraße a Kochstraße a spájal americký a sovietsky sektor mesta.
Checkpoint (doslova „bod kontroly“) z angličtiny znamená hraničný priechod. Jeho označenie Charlie pochádza z hláskovacej tabuľky NATO a označuje tretie písmeno abecedy C (Checkpoint Alpha ako A bol priechod na diaľnicu v mestečku Helmstedt, Checkpoint Bravo ako B bol priechod na rovnakej diaľnici v Dreilinden pri Berlíne).
Checkpoint Charlie je známy aj vďaka obrázkom z októbra 1961, keď pri povstaní v NDR na priechode stáli oproti sebe tanky americkej a sovietskej armády. Priechod bol tiež zvečnený v špionážnych filmoch a knihách.

Opätovné vybudovanie

Po zjednotení Berlína boli všetky súčasti priechodu v rámci modernizácie mesta odstránené a zničené – jeho existenciu pripomínalo iba múzeum Dom na Checkpoint Charlie (nem. Haus am Checkpoint Charlie). 13. augusta 2000, na výročie stavby Berlínskeho múra, bol znova postavený podľa pôvodných plánov a fotografií.
Sillegny

Poloha

Obec má rozlohu 10,46 km². Najvyšší bod je položený 237 m n. m. a najnižší bod 172 m n. m.

Obyvateľstvo

Počet obyvateľov obce je 439 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Cassaigne

Poloha

Obec má rozlohu 12,13 km². Najvyšší bod je položený 410 m n. m. a najnižší bod 209 m n. m.

Obyvateľstvo

Počet obyvateľov obce je 189 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hrad Peyrepertuse

Hrad Peyrepertuse je zrúcanina hradu vybudovaného v 11. storočí cca 50 km od mesta Perpignan pri dedine Duilhac-sous-Peyrepertuse v južnom Francúzsku.
Hrad je situovaný vysoko na horskom hrebeni v nadmorskej výške 800 m n. m. a je jedným z najneprístupnejších francúzskych hradov. Počas krížovej výpravy proti katarom sa stal jedným z centier katarského odporu spoločne s Béziers, Carcassonne, Minerve a hradmi Montségur a Quéribus. Všetky tieto miesta boli časom dobyté a katari upálení ako kacíri.
Lagruère

Poloha

Obec má rozlohu 9,86 km². Najvyšší bod je položený 44 m n. m. a najnižší bod 22 m n. m.

Obyvateľstvo

Počet obyvateľov obce je 357 (2011).
Nasledujúci graf zobrazuje vývoj počtu obyvateľov v obci.
Zdroje: INSEE